ອົງການສະຫະປະຊາຊາດ ຮຽກຮ້ອງໃຫ້ໄທ ປ່ອຍຊາວມົ້ງ ທີ່ຖືກ ຄຸມຂັງ ຢູ່ທີ່ໜອງຄາຍ
ຂ່າວສຳຄັນອື່ນໆ: ທ່ານໂອບາມາ ມ້ວນທ້າຍ ການຢ້ຽມຢາມ ປະເທດຈີນ ແລະເດີນທາງ ໄປເຖິງເກົາຫລີໃຕ້; ຮອງປະທາ ນາທິບໍດີອີຣັກ ໃຊ້ສິດຢັບຢັ້ງ ຮ່າງກົດໝາຍການເ
ປະທານາທິບໍດີສະຫະ ຣັດ ທ່ານ BARACK OBAMA ໄດ້ເດີນທາງ ໄປເຖິງເກົາຫລີໃຕ້ແລ້ວຫລັງຈາກໄດ້ມ້ວນທ້າຍ ການຢ້ຽມຢາມ ປະເທດຈີນ ດ້ວຍການເດີນທາງ ໄປຊົມກຳແພງເມືອງຈີນ ເກົາຫຼີໃຕ້ ເປັນບ່ອນ ຢຸດແວ່ ບ່ອນສຸດທ້າຍ ໃນການຢ້ຽມຢາມ 4ປະ ເທດໃນເຂດເອເຊັຽຂອງທ່ານ OBAMA ໃນລະ ຫວ່າງ ຢູ່ທີ່ກຸງໂຊລນັ້ນເປັນທີ່ຄາດກັນວ່າເຣື່ອງ ສຳຄັນ ທີ່ຈະມີ ການສົນທະນາຫາຣືກັນ ກໍຄືບັນ ຫາການຄ້າແລະເຣື່ອງເກົາຫລີເໜືອ ຂະນະທີ່ ອອກເດີນທາງ ໄປຍັງເກົາຫລີໃຕ້ນັ້ນ ທ່ານOBAMA ໄດ້ຮຽກຮ້ອງ ອີກຄັ້ງນຶ່ງ ໃຫ້ເກົາຫລີ ເໜືອ ບັນລຸການຕົກລົງ ກ່ຽວກັບເຣື່ອງນິວເຄລັຽ ໃນຕອນເຊົ້າມື້ນີ້ ໃນການເຈຣະຈາ ຮອບສຸດທ້າຍ ແລະຮັບປະທານອາຫານທ່ຽງ ພ້ອມທັງ ເຮັດວຽກໄປພ້ອມ ຮ່ວມກັບ ນາຍົກຣັຖມຸນຕຣີຈີນ ທ່ານ WEN JIABAO ນັ້ນ ທ່ານ OBAMA ກ່າວວ່າ ການເຈຣະຈາ ຫາຣືຂອງທ່ານ ກັບພວກຜູ້ນຳຂອງຈີນເປັນການເຈຣະຈາ ທີ່ໃຫ້ດອກອອກຜົນ ທ່ານ WEN ກ່າວວ່າ ການເດີນທາງ ໄປຢ້ຽມຢາມຂອງປະທານາທິບໍດີ ສະຫະຣັດ ໄດ້ມີຄວາມສຳຄັນ ເປັນພິເສດ ອົງການອົພຍົບ ຂອງສະ ຫະປະຊາຊາດຮຽກຮ້ອງໃຫ້ໄທປ່ອຍຊາວລາວ ເຜົ່າມົ້ງ ຈຳນວນ 158 ຄົນ ຈາກບ່ອນຄຸມຂັງແລະອະນຸຍາດໃຫ້ພວກກ່ຽວ ເດີນທາງໄປຕັ້ງຖິ່ນ ຖານໃໝ່ ຢູ່ໃນປະເທດທີ 3 ໄດ້ ໂຄສົກຂອງ ອົງການຂ້າຫຼວງໃຫຍ່ອົພຍົບສະຫະປະຊາຊາດ ກ່າວໃນວັນອັງຄານ ວານນີ້ວ່າພວກອົພຍົບ ທີ່ ຖືກຂັງຢູ່ໃນບ່ອນຄຸມຂັງຂອງໄທທີ່ໜອງຄາຍ ນັ້ນບໍ່ໄດ້ກໍ່ອາຊຍາກັມ ໃດໆທັງສິ້ນ ນອກນັ້ນ ໂຄສົກຍັງ ໃຫ້ຂໍ້ສັງເກດວ່າອອສເຕຣເລັຽ ສະຫະຣັດ ການາດາ ແລະເນເທີແລນ ໄດ້ສເນີ ທີ່ຈະຮັບເອົາ ພວກອົພຍົບເຫລົ່ານີ້ແລ້ວ ຊາວມົ້ງເຫຼົ່ານີ້ ໄດ້ຖືກຄຸມຂັງ ມາແຕ່ປີ 2006ເວລາພວກເຂົາເຈົ້າ ເດີນທາງເຂົ້າໄປ ໃນປະເທດໄທ ຈາກປະເທດລາວ ມີພວກຊາວມົ້ງຈຳນວນຫລາຍສິບພັນຄົນ ໄດ້ພາກັນ ຂໍລີ້ພັຍຢູ່ ທີ່ປະເທດໄທ ໂດຍເວົ້າວ່າພວກເຂົາເຈົ້າ ໄດ້ຖືກປະຫັດປະຫານ ທາງດ້ານການເມືອງ ໂດຍຣັຖບານລາວ ຄອມມູນິສ ພວກຊາວມົ້ງເຫລົ່ານີ້ ຈຳນວນຫລາຍໆຄົນ ເຄີຍໄດ້ຕໍ່ສູ້ ຄຽງບ່າຄຽງໄຫລ່ກັບສະຫະຣັດ ໃນລະຫວ່າງ ສົງຄາມວຽດນາມ ໃນຊຸມປີ 1960 ແລະ 1970 ຮອງປະທານາທິບໍດີທີ່ນັບຖື ສາສນາ ອິສລາມ ນິກາຍຊຸນນີ່ ຂອງອີຣັກ ໄດ້ໃຊ້ສິດຢັບ ຢັ້ງ ຕໍ່ບາງພາກສ່ວນຂອງຮ່າງກົດໝາຍເລືອກ ຕັ້ງຊຶ່ງໄດ້ພາໃຫ້ເກີດ ຄວາມສົງສັຍບໍ່ແນ່ໃຈເພີ້ມ ຕື່ມກ່ຽວກັບແຜນການ ຈັດການເລືອກຕັ້ງທົ່ວໄປ ໃນເດືອນມັງກອນຈະມານີ້ ຮອງປະທານາທິບໍດີ TARIQ AL-HASHEMI ໄດ້ປະກາດ ໃນວັນ ພຸດມື້ນີ້ວ່າ ທ່ານໄດ້ສົ່ງຮ່າງກົດໝາຍ ດັ່ງກ່າວນີ້ ຄືນໄປຍັງ ສະພາແຫ່ງຊາດ ເພື່ອໃຫ້ດັດແປງແກ້ໄຂ ທ່ານກ່າວວ່າ ທ່ານຢາກໃຫ້ມີ ການຕາງໜ້າເພີ້ມຂຶ້ນ ຂອງຊາວອີຣັກ ທີ່ອາສັຍຢູ່ໃນຕ່າງປະເທດ ຊຶ່ງຫລາຍໆຄົນ ຂອງຈຳນວນດັ່ງກ່າວ ແມ່ນເປັນຊາວອາຣັບ ທີ່ນັບຖືສາສນາອິສລາມ ນິກາຍຊຸນນີ່ ບັດນີ້ ພວກສະມາຊິກ ສະພາແຫ່ງຊາດ ຕ້ອງໄດ້ສົນທະນາຫາຣືກັນໃໝ່ ກ່ຽວກັບຮ່າງກົດໝາຍ ດັ່ງກ່າວ ຊຶ່ງທາງສະພາແຫ່ງຊາດ ໄດ້ມີການອະພິປາຍກັນມາແລ້ວ ເປັນເວລາ ຫລາຍໆອາທິດ ກ່ອນຈະໄດ້ຮັບ ການອະນຸມັດຂັ້ນສຸດທ້າຍ ໃນອາທິດແລ້ວ ຮ່າງກົດໝາຍ ດັ່ງກ່າວນີ້ ຍັງຈະຕ້ອງໄດ້ຮັບການຮັບຮອງເອົາ ຈາກສະພາ ປະທານາທິບໍດີ ຂອງອິຣັກ ນຳອີກ ສະຫະຣັດກ່າວວ່າ ຕົນມີຄວາມຕື່ນຕົກໃຈ ທີ່ອິສຣາແອລ ໄດ້ອະນຸຍາດໃຫ້ ມີການປຸກ ເຮືອນໃໝ່900 ຫລັງໃສ່ເຂດຢຶດຄອງໃນກ້ຳຕາເວັນອອກຂອງ ນະຄອນເຈຣູຊາແລັມ ເຈົ້າໜ້າທີ່ອິສຣາແອລ ໄດ້ປະກາດໃຫ້ຊາບ ກ່ຽວກັບແຜນການຂຍາຍ ບ້ານໃໝ່ ໃນວັນອັງຄານວານນີ້ທັງໆທີ່ໄດ້ຮັບ ການຄັດຄ້ານ ຈາກສະຫະຣັດ ແລະຝ່າຍປາ ແລສໄຕນ໌ ໂຄສົກຂອງທຳນຽບຂາວກ່າວວ່າ ການເຄື່ອນໄຫວ ທີ່ວ່ານີ້ ຈະເຮັດໃຫ້ການເປີດ ການເຈຣະຈາສັນຕິພາບ ໃນພາກຕາເວັນອອກ ກາງຄືນໃໝ່ນັ້ນ ປະສົບກັບ ບັນຫາຍຸ່ງຍາກ ເພີ້ມຕື່ມ ສ່ວນໂຄສົກ ຂອງກະຊວງການຕ່າງ ປະເທດ ສະຫະຣັດ ເວົ້າວ່າ ຣັຖບານທ່ານ OBAMAເຊື່ອວ່າ ພັກຝ່າຍໃດກໍຕາມ ບໍ່ຄວນທີ່ຈະ ດຳເນີນການ ທີ່ອາດຈະເປັນ ການເຄື່ອນໄຫວເພື່ອໃຫ້ໄດ້ປຽບ ຕາມລຳພັງ ແຕ່ພຽງຝ່າຍດຽວ ຫລືປາກົດວ່າ ເປັນການສ້າງຄວາມໄດ້ປຽບ ໃນການເຈຣະຈາ ປະທານາທິບໍດີ ປາແລສໄຕນ໌ ທ່ານ MAHMOUD ABBASກ່າວວ່າ ການເຈຣະຈາ ບໍ່ສາມາດ ເລີ້ມຂຶ້ນໄດ້ ຈົນກວ່າອິສຣາແອລ ຈະຢຸດເຊົາການກໍ່ສ້າງ ຢູ່ໃນເຂດ ກ້ຳຕາເວັນອອກ ຂອງນະຄອນເຈຣູຊາແລັມ ແລະໃນເຂດຝັ່ງຕາເວັນຕົກ ຂອງແມ່ນ້ຳຈໍແດັນ ປະທານາທິບໍດີ ສະຫະຣັດ ທ່ານ BARACK OBAMA ກ່າວວ່າຣັຖບານ ຂອງທ່ານ ກຳລັງສເນີ ຂີດໝາຍ ອັນຈະແຈ້ງ ສຳລັບໃຫ້ ຣັຖບານອັຟການິສຖານສ້າງຄວາມໝັ້ນຄົງ ໃຫ້ແກ່ປະເທດຂອງຕົນ ທີ່ກຳລັງປະສົບ ກັບພັຍສົງຄາມນັ້ນ ທ່ານ OBAMA ບໍ່ໄດ້ໃຫ້ ການອະທິບາຍເພີ້ມຕື່ມ ກ່ຽວກັບ ມາຕການເຫຼົ່າ ນີ້ໃນການໃຫ້ສຳພາດ ແກ່ໂທຣະພາບ CNN ໂດຍກ່າວແຕ່ພຽງວ່າ ສະຫະຣັດ ມີຜົນປໂຍດທີ່ ສຳຄັນເພື່ອໃຫ້ເປັນທີ່ແນ່ໃຈວ່າ ອັຟການິສຖານ ມີ ຄວາມທຸ່ນທ່ຽງພຽງພໍ ປະທານາທິບໍດີ OBAMA ໃຫ້ຄຳໝັ້ນສັນຍາວ່າ ທ່ານຈະທຳການ ຕັດສິນໃຈ ໃນໄວໆນີ້ກ່ຽວກັບວ່າ ທ່ານຈະສົ່ງທະຫານ ໄປເພີ້ມຕື່ມ ກຳລັງທະຫານ ອະເມຣິກັນ ເກືອບ 68ພັນຄົນ ທີ່ພວມສູ້ຣົບ ກັບພວກຫົວຮຸນແຮງ ຢູ່ໃນອັຟການິສຖານ ຫລືບໍ່? ແຕ່ທ່ານOBAMA ກ່າວວ່າ ກ່ອນອື່ນໝົດ ທ່ານຕ້ອງໄດ້ ບອກໃຫ້ ຊາວອະເມຣິກັນຮູ້ຢ່າງຈະແຈ້ງວ່າ ມັນເປັນເຣື່ອງຈຳເປັນ ເພື່ອໃຫ້ເປັນທີ່ແນ່ໃຈວ່າກຸ່ມກໍ່ການຮ້າຍ AL-QAIDA ບໍ່ສາມາດ ໂຈມຕີສະຫະຣັດໄດ້ ຫລືໃຊ້ອັຟການິສຖານເປັນບ່ອນຫລົບລີ້ ເຈົ້າໜ້າທີ່ ສະຫະຣັດ ກ່າວວ່າ ບັນຫາສຳຄັນສຳລັບປະທານາທິບໍດີ OBAMA ກໍຄື ຄວາມເຊື່ອຖື ຂອງປະທານາທິບໍດີ ອັຟການິສຖານທ່ານ HAMID KARZAI ໃນຖານະ ທີ່ເປັນພາຄີ ໃນການເຮັດສົງຄາມໃນອັຟການິສຖານ ຮົງກົງ ໄດ້ເປີດເຜີຍແຜນແມ່ບົດ ໃນການ ຈັດແຈງ ການເລືອກຕັ້ງ ໃນປີ2012 ທີ່ເບິ່ງກັນວ່າ ເປັນບາດກ້າວ ທີ່ມີຄວາມຫລໍ່ແຫຼມສຳຄັນ ຂອງອະ ດີດອານານິຄົມອັງກິດແຫ່ງນີ້ ໃນການດີ້ນຮົນຕໍ່ສູ້ ກັບປັກກິ່ງເພື່ອໃຫ້ສາມາດ ຈັດການເລືອກຕັ້ງໂດຍ ກົງຂື້ນໄດ້ນັ້ນ ທ່ານ HENRY TANGຫົວໜ້າ ບໍຣິຫານຮົງກົງ ກ່າວວ່າ ຣັຖບານ ຈະປຶກສາຫາຣື ກັບປະຊາຊົນກ່ຽວກັບການຂຍາຍ ສະພານິຕິບັນຢັດ ອອກ 10 ບ່ອນນັ່ງ ແລະສະພາ ເລືອກຜູ້ນຳອອກຕື່ມອີກ 400 ບ່ອນນັ່ງ ຮົງກົງ ໄດ້ຖືກໂອນຄືນ ໄປຢູ່ພາຍໃຕ້ການປົກຄອງຂອງຈີນ ໃນປີ 1997 ແລະນັບແຕ່ນັ້ນມາ ກໍໄດ້ດີ້ນຮົນຕໍ່ສູ້ກັບພວກຜູ້ນຳ ພັກຄອມມູນິສ ທີ່ນະຄອນຫຼວງປັກກິ່ງ ເພື່ອນຳເອົາປະຊາທິປະໄຕມາສູ່ດິນແດນດັ່ງກ່າວ ໃນຂອບເຂດທີ່ກ້ວາງຂວາງຂື້ນ ຈີນໄດ້ຕັດສິນໃນເດືອນທັນວາ ປີ 2007 ຜ່ານມານີ້ວ່າ ຈະອະນຸຍາດ ໃຫ້ຮົງກົງ ສາມາດເລືອກເອົາຜູ້ນຳຂອງຕົນໄດ້ ໃນປີ 2017 ແລະສະມາຊິກ ສະພານິຕິບັນຢັດທັງໝົດ ໃນປີ 2020 ປັດຈຸບັນນີ້ ມີແຕ່ພຽງເຄິ່ງນຶ່ງ ຂອງສະພາ ນິຕິບັນຢັດ ທີ່ມີທັງໝົດ 60ບ່ອນນັ່ງ ຂອງຮົງກົງ ໄດ້ຖືກເລືອກ ໂດຍຜູ້ມີສິດ ປ່ອນບັດ ສ່ວນທີ່ເຫລືອແມ່ນຖືກເລືອກ ໂດຍກຸ່ມທີ່ ມີຜົນປໂຍດອື່ນໆ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ